VILJANDIMAA MEESTE VÕRKPALLI MEISTRIVÕISTLUSED 2025

JUHEND

Eesmärk

Võistluste eesmärk on välja selgitada 2025.a. Viljandimaa meistrid meeste saalivõrkpallis, pakkuda võistlemisvõimalust võrkpalli harrastajatele.

Aeg ja koht

Võistlused toimuvad veebruar - aprill 2025 osalevate võistkondade kodusaalides Viljandi maakonnas. Finaalmängude aeg ja asukoht selgumisel.

Osavõtjad

Võistlusest võivad osa võtta Viljandi linna ja Viljandi maakonna klubide, valdade, firmade, koolide ja ükskõik milliste ühenduste võistkonnad ning oodatud on külalised naabermaakonnast (naabermaakonnast osalev võistkond võib kodumänge pidada oma maakonnast väljaspool asuvas kodusaalis vastasvõistkonna nõusolekul). Võistkonna esindaja on kohustatud saatma 24h enne esimese mängu toimumist vähemalt kuuest mängijast koosneva nimekirja kes võistkonda esindavad. Mängija võib olla registreeritud ja mängida ainult ühe võistkonna koosseisus. Võistkonna suuruseks on kuni 12 mängijat + mängiv treener. Võistkonnas on lubatud üles anda maksimaalselt kahel esiliiga või meistriliiga mängijal, kes on registreeritud 2024/25 hooajal. Nimekirja on lubatud lisada mängijaid kuni play-offide alguseni.

Korraldamine ja läbiviimine

Võistlused korraldab ja viib läbi Teet Meerits, Rasmus Lääne, Anete Loreen Saar ja Risto Laan koostöös Viljandimaa Spordiliiduga.

Võistluste peakohtunik Teet Meerits +372 53 465 122 (teet@parandus.ee)

Võistluste süsteem:

Mängitakse „parem viiest“ geimist. Selgitatakse välja kõik kohad lõpuni. Võit annab kas 3 (3: 0; 3:1) või 2 (3:2) punkti, kaotus 1 (2:3) või 0 (0:3; 1:3) punkti. Punktide võrdsuse korral otsustab paremuse võitude arv, edasi üldine geimide suhe, selle võrdsuse korral üldine geimipunktide suhe.

Vastuvõtja võistkond garanteerib võistluspaigas kohtuniku, sekretäri ja nõuetekohase saali (võrgu õige kõrgus, joonte olemasolu, tabloo, võistlusprotokoll ning võimalusel muusika enne mängu ning geimide ja pallingu vahel).

Täpne võistlussüsteem ja ajakava (ajakava kuupäevadega, mille jooksul peab olema antud vooru mäng toimunud) selgub peale võistkondade registreerimist. Turniir toimub võimalusel kahes liigas, olenevalt osalevate võistkondade arvust. Tõrke või muutuse korral koheselt teavitada esindajat. Kui põhiturniiri mäng ei ole peetud hiljemalt põhiturniiri lõpuks, läheb kirja 3:0 kaotus. Play-offi esimene mäng nõrgema asetusega võistkonna kodusaalis ja teine tugevama asetusega võistkonna kodus. Viigi puhul selgub edasipääseja kuldse geimiga.

Mängu aja kokkuleppimine on kahe võistkonna esindaja vastastikusel kokkuleppel. Koduvõistkond peab pakkuma kahte või enamat mänguaega millest vähemalt üks peab olema töönädalal mitte varem kui 18:00 saali (palume mängude kokkuleppimisel mõistlikku suhtumist). Koduvõistkond peab võimaldama soojenduse saalis vähemalt 30 minutit enne mängu algust. Algava vooru alguseks peab olema mänguaeg korraldajatele teatatud.

Autasustamine

Peale finaalpäeva mänge toimub pidulik autasustamine koos lõpusündmusega, lisainformatsioon turniiri käigus.

Autasustatakse:

I – III koha saavutanud meeskondi medalite ja auhindadega.

Võistkonna esindajate osalusel valitakse turniiri parimad mängijad, keda autasustatakse meenega.

Majandamine

Osavõtumaks võistkonnale on 250 €. Võistluste tehnilise läbiviimise ja osavõtuga seoses olevad kulud kannavad osavõtjad. Osalustasu peab olema tasutud esimese mängu alguseks. Kulud, mis on seotud turniiri organiseerimisega, finaalpäeva korralduse ning finaalpäeva järgse piduliku lõpetamisega kannab korraldaja.

Registreerimine

Osalusest koos vajalike andmetega tuleb teada anda Google Formsi kaudu- [**https://forms.gle/Hr2a4f6uy4zEqEjL9**](https://l.facebook.com/l.php?u=https%3A%2F%2Fforms.gle%2FHr2a4f6uy4zEqEjL9%3Ffbclid%3DIwZXh0bgNhZW0CMTAAAR0hpCnT9AYjxWRWhzQktVx3pMOQkyG5nmIocwPaYkz7IwLFbeZGT4Ue8nA_aem_KP0wWp1G9JBB-cK6gH48yA&h=AT0oQCzw_IrgsygHnpUMgx9_I00Pc-fiVPt8hBWqFd9hljSbtOJWvVGQF-oNhjymFJq9i-rnnUlBM5xpwkeJFtHA29qAObAPIU9nl4uHsCQutFllS4KZeaRK4E2Zic4fyJUdzf96ewDejl4VFbgmQdD1kHJ8VWz0Ng&__tn__=-UK-R&c%5b0%5d=AT0TN7Zgg4HbBBA6lqdw__CBoQKYIDd-hR5v1DZ-e3fb1Ey4lvFXCIelkQQi7z8o14I3u66FG9m-YBh0cCxKGv5tipUB6noqS5d9aWYaCMpqxzRHwYg9io6XxhdRMvT98AtsbtNBt88VyyH8o5JuriwXhGWqUvMLhRkssieo1qSwArmsNwpMGdP4lmYElXDbg30RD9XvvHs41dw8l0w-ngVZfsTeEMo).

Registreerimine 22 jaanuariks.

Üldiselt

Lõppenud mängude tulemused (võimalusel lisada võistkonnast/võistkondadest foto) palume koheselt peale mängu lõppu saata korraldajatele (kas e-maili või messengeri teel). Kõik juhendis määratlemata küsimused lahendatakse peakohtuniku ja läbiviija poolt vastavalt kehtivatele võistlusmäärustele.